CELEX: 62020CA0058
Language: ro
Date: 2021-06-17 00:00:00
Title: Cauzele conexate C-58/20 și C-59/20: Hotărârea Curții (Camera întâi) din 17 iunie 2021 (cerere de decizie preliminară formulată de Bundesfinanzgericht – Germania) – K (C-58/20), DBKAG (C-59/20)/Finanzamt Österreich, fostă Finanzamt Linz [Trimitere preliminară – Taxa pe valoarea adăugată (TVA) – Directiva 2006/112/CE – Articolul 135 alineatul (1) – Scutiri – Gestionarea de fonduri comune de plasament – Externalizare – Prestații furnizate de un terț]

2.8.2021   
            
            
               RO
            
            
               Jurnalul Oficial al Uniunii Europene
            
            
               C 310/7
            
         
      Hotărârea Curții (Camera întâi) din 17 iunie 2021 (cerere de decizie preliminară formulată de Bundesfinanzgericht – Germania) – K (C-58/20), DBKAG (C-59/20)/Finanzamt Österreich, fostă Finanzamt Linz
      (Cauzele conexate C-58/20 și C-59/20) (1)
      
      (Trimitere preliminară - Taxa pe valoarea adăugată (TVA) - Directiva 2006/112/CE - Articolul 135 alineatul (1) - Scutiri - Gestionarea de fonduri comune de plasament - Externalizare - Prestații furnizate de un terț)
      (2021/C 310/07)
      Limba de procedură: germana
      
         Instanța de trimitere
      
      Bundesfinanzgericht
      
         Părțile din procedura principală
      
      
         Recurente: K (C-58/20), DBKAG (C-59/20)
      
         Autoritate intimată: Finanzamt Österreich, fostă Finanzamt Linz
      
         Dispozitivul
      
      Articolul 135 alineatul (1) litera (g) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că prestările de servicii furnizate de terți unor societăți de gestionare de fonduri comune de plasament, precum unele atribuții fiscale care constau în asigurarea impozitării conform legii naționale a veniturilor fondului obținute de participanți și acordarea unui drept de folosință a unui software care servește exclusiv la efectuarea unor calcule esențiale pentru gestionarea riscurilor și pentru măsurarea performanțelor, intră sub incidența scutirii prevăzute de această dispoziție, dacă ele prezintă o legătură intrinsecă cu gestionarea de fonduri comune de plasament și dacă sunt furnizate exclusiv pentru gestionarea unor astfel de fonduri, chiar dacă aceste prestări de servicii nu ar fi externalizate în totalitate.
      
         (1)  JO C 191, 8.6.2020.